Ego Pontius de Monte Sancti Johannis, dominus Charneii, omnibus notum facio quod ad laudem Sibille, uxeris mee, et Hugonis, filii mei, dedi et concessi in perpetuum ecclesię Sancti Ypoliti de Combertau pro anima mea quadraginta solidos Divioniensium monete ad dominicam bordarum singulis annis in collecta mea de Charneio capiendos. Quod ut ratum et stabile permaneat presentes litteras sigilli mei munimine confirmavi. Actum anno Gratię M°CC° vicesimo octavo, mense novembri.